ТЕМА № 9

НАЧАЛОТО НА КРАЯ НА ВТОРАТА БЪЛГАРСКА ДЪРЖАВА

Последната българска династия на Втората българска династия е Шишмановци. Тяхното управление е драматично, защото турците вече са в Европа, а в страната отделните местни владетели се стремят да се отделят от централната власт и да създадат свои княжества.

Един от най-известните от владетели от династията на Шишмановци е цар Иван Александър. Царуването на **цар Иван Александър** продължава **40 години – от 1331 до 1371 година.** За това време държавата печели много, но и доста територии са откъснати от нея, заради неправилна употреба на военна сила или пък заради лоша дипломация. Самият Иван Александър е смятан за един от **успешните владетели на България.** Роден е през 1301 година. Възкачва се на престола след дворцов преврат, който сваля от трона царувалият седем-осем месеца син на Михаил III Шишман Иван Стефан.

Началото на царуването му е успешно и **Българската държава изживява възход.** Царят няма големи победи на бойното поле, но Иван Александър все пак води няколко успешни военни кампании.

По-късно, **след 1368 година,** заради отслабената военна сила, царят не успява да осъществи някои от политическите си планове. Държавата живее в сложни времена, когато не само войните, но и епидемии от чума обхващат Европа.

Самият цар до известна степен отслабва централната власт, като позволява отделянето на отделни династични кланове. Това е една от най-често разказваните истории за българската история. Цар Иван Александър има втори брак с красивата еврейка Сара, която приема християнството, но нейният син получава правото на да управлява, независимо, че има вече престолонаследник.  
  
Когато **Иван Александър почива на 17 февруари 1371 година** властта в държавата фактически бива поделена между **двамата му сина Иван Шишман и Иван Срацимир** и така Втората българска държава е разделена на две различни самостоятелни царства.